Scars on Broadway

thumb|175px|Daron Malakian 2008

**Daron Malakian and Scars on Broadway**, ամերիկյան ալտերնատիվ ռոք-խումբ, System of a Down խմբի կիթառահար Տարոն Մալաքյանի երաժշտական նախագիծը։ Խմբի առաջին համանուն ալբոմը թողարկվել է 2008 թվայանի հուլիսի 29-ին, որից հետո խումբը մեկնել է համերգային շրջագայության Եվրոպա և Ամերիկա։

2008 թվականի վերջին խմբում ընդմիջում եղավ և Մալաքյանը խմբի փլուզման հիմնական պատճառներն անվանեց էնտուզիազմի բացակայությունը և «հյուրախաղերի չեղարկումները»։ Չնայած այն հանգամանքին, որ 2010 և 2012 թվականներին խումբը հանդես է եկել կազմի տարբեր փոփոխություններով և հայտարարել է երկրորդ ալբոմի թողարկման մասին, մինչև 2013 թվականը խումբը դադարեցրել է իր ելույթները։ 2018 թվականի ապրիլին Մալաքյանը թողարկեց իր երկրորդ ալբոմը, որը կոչվում էր Dictator։

## Պատմություն
### Ինքնանվանված դեբյուտային ալբոմ (2005–2008)
2005 թվականի դեկտեմբերին Մալաքյանը հարցազրույցում նշել է, որ «վաղը կարող է տասը սոլո ալբոմ թողարկել»: Նա նաև նշել է, որ «շատ նյութեր ունի» և բացահայտեց է իր ապագա ծրագրերը. «Այս ալբոմներից (Mezmerize և Hypnotize) հետո ես գնալու եմ իմ սեփական նախագծերով զբաղվելու, ինչպես Սերժը»: 2006 թվականի մայիսին System Of A Down-ի դադարից հետո Մալաքյանը հայտարարեց իր նոր նախագծի՝ Scars on Broadway-ի մասին, որի կազմում լինելու էին նաև System of a Down-ի թմբկահար Ջոն Դոլմայանը և ինքը: Մալաքյանը նշեց. «Ես դեռ չեմ որոշել՝ սա կլինի երաժիշտների փոփոխվող խումբ, թե ամուր կազմ, բայց ամեն ինչ կապված է իմ գրած երաժշտության հետ»:

2007 թվականին՝ ինը ամիս փորձեր անելով տարբեր երաժիշտների հետ, խումբը ձևավորվեց Մալաքյանի ղեկավարությամբ՝ նրա տնային ստուդիայում և Sunset Sound-ում անցկացնելով ինտենսիվ փորձեր ու ձայնագրություններ: Կազմը ներառում էր Դենի Շամունին (դաշնակահար), Դոմինիկ Ցիֆարելլին (բաս կիթառ) և Ֆրանկի Պերեսին (կիթառ ու բեք վոկալ):

Խումբը սկսեց իրենց դեբյուտային ալբոմի ձայնագրությունը 2007 թվականի սեպտեմբերին։ Խմբի կայքում տեղադրված էր ժամանակաչափ, որը հաշվում էր մինչև 2008 թվականի մարտի 28-ի 15:00: Ժամանակաչափի վերևում նշված էր «Ասում են՝ ամեն ինչ ավարտվելու է»: Ժամանակաչափի ավարտից հետո երգը՝ They Say հասանելի դարձավ կայքում և նրանց Myspace էջում։

Scars on Broadway-ն իր առաջին համերգը տվեց 2008 թվականի ապրիլի 11-ին Լոս Անջելեսի Whisky a Go Go-ում: Նրանք նաև հանդես եկան Metallica-ի հետ KFMA Day 2008-ի շրջանակներում՝ Տյուսոնում (Արիզոնա): 2008 թվականի հունվարի 22-ին հայտարարվեց, որ խումբը ելույթ կունենա Coachella Valley Music and Arts Festival-ում՝ 2008 թվականի ապրիլի 26-ին: Նրանք նաև մասնակցեցին KROQ Weenie Roast-ի 16-րդ ամենամյա միջոցառմանը։

2008 թվականի մայիսի 2-ին խումբը հայտարարեց, որ իրենց դեբյուտային ալբոմը՝ Scars on Broadway, թողարկվելու է 2008 թվականի հուլիսի 28-ին: Մի շաբաթ անց խումբը պայմանագիր ստորագրեց Interscope Records-ի հետ։ Առաջին սինգլը կլինի "They Say" երգը, որը կհեռարձակվի ռադիոյով և հասանելի կլինի Guitar Hero 5-ում ու Rock Band-ում։ Երգի տեսահոլովակը թողարկվեց 2008 թվականի հունիսի 27-ին։

Հուլիսին խումբը հայտարարեց հոկտեմբերին մեկնարկող իրենց համերգային շրջագայության մասին։ Scars on Broadway ալբոմը թողարկվեց 2008 թվականի հուլիսի 28-ին՝ ստանալով հիմնականում դրական արձագանքներ և զբաղեցնելով 17-րդ հորիզոնականը Billboard չարթերում։ Երկրորդ սինգլը՝ "World Long Gone", թողարկվեց սեպտեմբերի 8-ին, որի համար տեսահոլովակ նկարահանոց ռեժիսոր Ջոել Շումախերը։

### Դադար, վերակազմավորում և երկրորդ դադար (2008-2018)
2008-ի վերջին, Մալաքյանը հայտարարեց, որ ալբոմի առաջխաղացման նպատակով կազմակերպված շրջագայությունը, որը ներառում էր ելույթ Jimmy Kimmel Live!-ում, կչեղարկվի՝ առանց վերանշանակման պլանների: Չեղարկումների հիմքում Մալաքյանը նշեց անձնական պատճառներ: Ավելի ուշ Մալաքյանը նշեց շրջագայություններից հոգնածությունը որպես լրացուցիչ գործոն չեղարկումների համար: Թե՛ Չիֆարելլիի, թե՛ Դոլմայանի հարցազրույցները հուշում էին, որ խումբը ավարտել է գործունեությունը: 2009 թվականի մայիսին, երբ հարցրեցին, թե արդյոք խումբը երբևէ կձայնագրի կամ ելույթ կունենա, թմբկահար Ջոն Դոլմայանը պատասխանեց. «Վստահ չեմ, բայց կարոտում եմ»:

2009-ի օգոստոսին Դոլմայանը, Պերեզը, Շամունը և Չիֆարելլին՝ որպես Scars on Broadway, մեկնեցին Իրաք՝ ԱՄՆ բանակի բազաներում  շրջագայության համար։ Նրանց երգացանկը բաղկացած էր քավըրներից, ինչպես նաև Scars on Broadway-ի մի քանի երգերից: Պերեզը իր Twitter-ում նշեց, որ «Scars-ի երգերը հնչում են զարմանալի, բայց առանց Դարոնի նույնը չեն...»: 2009 թվականի հոկտեմբերի 31-ին Մալաքյանը ելույթ ունեցավ Պերեզի, Դոլմայանի և System of a Down-ի բասիստ Շավո Օդաջյանի հետ՝ Օդաջյանի Հելոուինի երեկույթին Roxie թատրոնում: Խումբը կատարեց System of a Down-ի երգ («Suite-Pee»), Scars on Broadway-ի երգ («They Say»), ինչպես նաև անվերնագիր երգ:

2010 թվականի ապրիլի 10-ին խումբը հայտարարեց իրենց վերադարձի շոուի մասին: Մայիսի 2-ին Scars on Broadway-ը հանդես եկավ The Troubadour-ում՝ Արևմտյան Հոլիվուդում: Համերգի բոլոր տոմսերը վաճառվել էին։ Խումբը կատարեց իրենց առաջին ալբոմի բոլոր երգերը (բացի «Kill Each Other / Live Forever»-ից), ինչպես նաև նոր երգ՝ «Talkin' Shit»: Նրանք նաև կատարեցին Pentagram խմբի «Forever My Queen» քավըր երգը: System of a Down-ի բասիստ Շավո Օդաջյանը միացավ և նվագեց երրորդ կիթառը «Cute Machines» և «They Say» երգերի համար:

2010 թվականի հուլիսի 29-ին SoundCloud-ում թողարկվեց նոր երգ՝ «Fucking» վերնագրով, օգտագործելով հատուկ հնարավորություն, որտեղ օգտատերերը պետք է կիսեին երգը սոցիալական մեդիայում՝ ներբեռնումն ապակողպելու համար: 2010 թվականի օգոստոսի 20-ին Scars on Broadway-ը հանդես եկավ Հոլիվուդի Avalon-ում : Այս համերգի բոլոր տոմսերը ևս վաճառվել էին։ Համերգի հերթում առաջին 500 մարդը ստացան սինգլի անվճար օրինակը վինիլի վրա: 2011 թվականի մարտին թողարկվեց «Fucking»-ի տեսահոլովակը՝ օգտագործելով համերգից նկարահանված կադրեր:

2012 թվականի փետրվարին թողարկվեց նոր երգի նախադիտում՝ «Guns Are Loaded» վերնագրով: Օգոստոսին Դոլմայանը հայտարարեց իր հեռանալու մասին, բայց նշեց, որ ալբոմը դեռևս նախատեսված է թողարկման «հաջորդ 3-4 ամիսների ընթացքում»: 2012 թվականի սեպտեմբերին հայտարարվեց նաև ուղեկցող EP-ի մասին, որը պետք է դուրս գար երկրորդ ալբոմի թողարկման շուրջ: Խումբը նաև ելույթ ունեցավ Epicenter փառատոնում՝ Իրվինգում (Կալիֆորնիա), նոր թմբկահար Ջուլս Պամպենայի հետ: Սակայն Պերեզը ներկա չէր և ավելի ուշ հաստատեց, որ նա նույնպես լքել է խումբը: Մալաքյանը հետագայում խոսեց առաջիկա ալբոմի մասին 2012 թվականի նոյեմբերին՝ նշելով նոր երգեր «Dictator», «Till the End» և «Fuck n Kill»: Մալաքյանը նաև նշեց, որ նա միայնակ կթողարկի նոր ալբոմը:

Չնայած համերգների ժամանակ նշված անվերնագիր ալբոմի՝ 2013 թվականիի սկզբում թողարկման պլաններին, մինչև 2018 թվականը ալբոմի վերաբերյալ ոչ մի նոր տեղեկություն չտրվեց:

### Dictator
2018 թվականին Մալաքյանը հայտարարեց, որ երկրորդ ալբոմի առաջին սինգլը կթողարկվի ապրիլի 23-ին: Խումբը վերանվանվեց «Դարոն Մալաքյան և Scars on Broadway»: Փոփոխության վերաբերյալ Մալաքյանը նշեց.

Ոչ ոք չի հեռացել խմբից: Երբ ես առաջին անգամ սկսեցի Scars-ը, ես միշտ ասում էի, որ ալբոմից ալբոմ կլինեն տարբեր կազմեր: Կախված է այն ուղղությունից, որով ես ուզում եմ գնալ: Տարբեր երաժիշտներ աշխատում են տարբեր ոճերի համար: Դա է մասամբ պատճառը, որ ես ավելացրեցի իմ անունը խմբի անվան առջև: 

2018 թվականի ապրիլի 23-ին Մալաքյանը թողարկեց «Lives» երգի պաշտոնական տեսահոլովակը՝ նաև հայտարարելով խմբի երկրորդ՝ «Dictator» վերնագրով ալբոմի թողարկման ամսաթիվը՝ 2018 թվականի հուլիսի 20-ին: Երգը նպատակ ունի հիշատակել Հայոց ցեղասպանությունը և հույս տալ նրա վերապրողներին: «Lives»-ի տեսահոլովակում հանդես եկան կիթառահար Օրբել Բաբայանը, բասիստ Նիկո Չանցիանտոնիուն և թմբկահար Ռոման Լոմթաձեն, ովքեր հետագայում միացան խմբին որպես շրջագայող անդամներ:

Ալբոմը ձայնագրվել էր 2012 թվականին և Մալաքյանը բացատրեց ուշացումը՝ ասելով. «System-ի հետ կապված անորոշությունն ինձ հետ է պահել իմ սեփական նյութերը թողարկելուց: Չափազանց շատ ժամանակ է անցել, և ես իսկապես ոգևորված եմ վերջապես որոշ երգեր թողարկելու համար»: Մալաքյանը նշեց, որ նոր ալբոմը կարող էր լինել System of a Down-ի մաս, սակայն խմբի անդամները չէին կարողանում համաձայնության գալ երաժշտական ուղղության հարցում: Մալաքյանը նաև հաստատեց, որ «Gie mou»-ն՝ սկզբնապես Ստամատիս Կոկոտասի կատարած երգը, լինելու է ալբոմում: Բացի այդ, նա բացահայտեց, որ աշխատում է լիակազմ խմբի հետ խմբի երրորդ թողարկման համար, որի ձայնագրությունը նախատեսված էր սկսել օգոստոսին:

2024 թվականի հոկտեմբերի 5-ին և 11-ին Դարոն Մալաքյանը և Scars On Broadway-ը ելույթ կունենան Կալիֆորնիայում, սրանք առաջին ելույթներն են 2019 թվականից հետո։ Առայժմ նոր երաժշտության և ալբոմներկ ակնարկներ չկան, սակայն սպասվում է Scars on Broadway-ի առաջին ալբոմի վերահրատարակությունը՝ բոլոր B-կողմերի և չթողարկված վաղ երգերի հետ միասին (War For Religion, Stranger, Shotgun):

## Երաժշտական ոճ
Խմբի կազմավորման սկզբնական օրերից Տարոն Մալաքյանը միշտ ներկայացնում էր իր նախագիծը պարզապես որպես ռոք, և «շատ ավելի ռոք ուղղվածությամբ, թեև կլինեն որոշ մետալ ազդեցություններ System of a Down-ի ոճով»: Մալաքյանը նշեց.

Ավելի ուշ տրված հարցազրույցում Մալաքյանը նշեց, որ երաժշտության վրա ազդեցություն կունենան դասական ռոք կատարողներ, ինչպիսիք են Դեյվիդ Բոուին, Բրայան Էնոն, Նիլ Յանգը և Roxy Music-ը: Նա նաև նշեց, որ իր երգերի գրելաոճը System of a Down-ի «խառնաշփոթ մետալից» փոխել է ավելի երգակենտրոն աշխատանքի, ոգեշնչված Նիլ Յանգից և Դեյվիդ Բոուիից: «Չեմ զգում, որ մենք մոշ-փիթ խումբ ենք»,- ասաց Մալաքյանը: «Դա պարզապես այն է, որտեղ ես հիմա ինձ հարմարավետ եմ զգում որպես հեղինակ», - ասաց նա՝ ակնարկելով խմբի՝ մետալի փոխարեն ռոքային մոտեցումը: Նա նաև նշեց իր մտադրությունները խմբի համար՝ «ունենալ իրենց սեփական ինքնությունը» System of a Down-ից, միևնույն ժամանակ պահպանելով նույն «թեմատիկ և հնչյունային տարածքը։

## Ներկայիս կազմը
* Տարոն Մալաքյան - վոկալ, կիթառ

### Համերգային կազմ
* Օրբել Բաբայան - ռիթմ-կիթառ, բեք-վոկալ, սեմփլող (2018-ից)
* Նիկո Չանծանտոնիու - բաս-կիթառ (2018-ից)
* Ռոման Լոմտաձե - հարվածային (2018-ից)

### Նախկին մասնակիցներ
* Կարիմ Խմելինսկի - վոկալ (2003)
* Զաք Հիլլ - հարվածային (2003)
* Գրեգ Քելսո - ռիթմ-կիթառ (2003)
* Ջոն Դոլմայան - հարվածային (2006-2012)
* Ֆռենքի Փերեզ - կիթառ, բեք-վոկալ (2006-2012)
* Դոմինիկ Սիֆարելլի - բաս-կիթառ, բեք-վոկալ (2008-2012)
* Դեննի Շամոուն - ստեղնային (2008-2012)

### Նախկին համերգային կազմ
* Ժուլ Պամպենա - հարվածային (2012)

## Ձայնադարան
### Ալբոմներ
* 2008 - Scars on Broadway
* 2018 - Dictator
* 2025 - Addicted to the Violence

### EP-ներ
* 2008 War For Religion

### Սինգլներ
* 2008 - They say
* 2008 - World Long Gone
* 2010 - Fucking
* 2018 - Lives
* 2025 - Killing Spree
* 2025 - Destroy The Power

### Տեսահոլովակներ
* They Say (2008)
* World Long Gone (2008)
* Fucking (2011)
* Lives (2018)
* Guns Are Loaded (2018)
* Killing Spree (2025)
* Destroy the Power (2025)

### Ժամանակագրություն

## Սկավառակագրություն
### Ստուդիային ալբոմներ

### Ալբոմներ

### Սինգլներ

### Երաժշտական տեսահոլովակներ

## Ծանոթագրություններ

## Արտաքին հղումներ
* 
*

Կատեգորիա:System of a Down
Կատեգորիա:Ամերիկյան ալտերնատիվ մետալ երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ամերիկյան հևի մետալ երաժշտական խմբեր
Կատեգորիա:Ամերիկյան ռոք խմբեր
Կատեգորիա:Ռոք երաժշտական խմբեր Կալիֆոռնիայից
Կատեգորիա:Ամերիկահայ երաժիշտներ